EkBass/fiwiki-20250220-pages-articles huggingface dataset:
J. & L. Lobmeyr

J. & L. Lobmeyr on itävaltalainen lasitehdas. Se sai alkunsa Josef Lobmeyrin (1792–1855) Wieniin vuonna 1823 perustamasta lasiliikkeestä. Tehtaan perustajan poika, taiteilija Ludwig Lobmeyr (1829–1917) tuli isän kuoleman jälkeen 1855 veljensä Josefin kanssa tehtaan johtajaksi.Ludwig and Josef Lobmeyr Lobmeyr.at, viitattu 19.8.2024 Tehtaissa Slavoniassa, Wienissä ja Böömissä hän kohotti itävaltalaisen ja böömiläisen taiteellisen lasiteollisuuden uuteen kukoistukseen. Hän otti uudelleen käytäntöön vanhat kotimaiset ja itämaiset kuosit ja käytti apunaan parhaimpia piirtäjiä, kuten Th. Hansenia, Storckia ja Schmidtiä. Erityisen hyviä ovat hänen kristallilasinsa tahkottuine ja emaljoituine koristuksineen.Tietosanakirja 1909, osa 11, Hakusana: Lobmeyr, Ludwig Hän julkaisi teoksen Die Glasindustrie : ihre Geschichte, gegenwärtige Entwicklung und Statistik (1874) Albert Ilgin (1847–1896) ja Wendelin Boeheimin (1832–1900) kanssaDie Glasindustrie : ihre Geschichte, gegenwärtige Entwicklung und Statistik, Deutsche Digitale Bibliothek . ==Lähteet== ==Aiheesta muualla== Luokka:Lasiteollisuus Luokka:Itävaltalaiset yritykset
Pulteneyn silta

pienoiskuva|Pulteneyn silta Pulteneyn silta () on Bathin kaupungissa Englannissa sijaitseva tunnettu silta. Klassistista palladiolaista arkkitehtuuria edustavan sillan on suunnitellut skotlantilainen arkkitehti Robert Adam. Sillan rakennustyöt alkoivat vuonna 1769, ja 45 metriä pitkä silta valmistui vuonna 1774. Pulteneyn silta on yksi maailman neljästä sillasta, jota reunustavat kaupat ja ravintolat molemmin puolin koko sillan pituudelta. Silta sai nimensä bathilaisen merkkimiehen William Johnstone Pulteneyn vaimon Frances Pulteneyn mukaan. William Pulteney omisti laajoja maa-alueita kaupungin ympäristössä ja tahtoi luoda uuden kaupungin, joka kilpailisi länsipuolen asutuksen kanssa. Pulteneyn suunnitelmat edellyttivät siltaa, josta haluttiin näyttävä. Luultavasti Robert Adam ehdotti Pulteneylle, että siltaa voisivat reunustaa liiketilat. Adam oli käynyt Italiassa ja tunsi hyvin sekä Firenzen Ponte Vecchion että Venetsian Rialton sillan. Luultavasti hänen suunnitelmiinsa vaikutti kuitenkin eniten Andrea Palladion hylätty Ponte di Rialton suunnitelma. Pulteneyn silta on ainoa Adamin suunnittelema rakennelma Bathissa. == Lähteet == Luokka:Englannin tieliikennesillat Luokka:Bath Luokka:Grade I -luokan rakennukset Bath and North East Somersetin piirissä
Omenakotilot

Omenakotilot (Ampullariidae) on kotiloihin kuuluva nilviäisheimo. Heimon lajeja tavataan makeista vesistä lämpimillä alueilla. == Lajit ja anatomia == Omenakotiloihin kuuluu yhdeksän sukua ja 186 lajia. Taksonomia perustuu suureksi osin kuoren morfologiaan, ja monet lajit ovat hyvin vaihtelevia ulkonäöltään. Heimon lajien kuori on pyöreähkö tai kartiomainen ja pulleakierteinen. Kuoren paksuus vaihtelee, ja siinä voi olla harjanteita. Kuoressa on sarveislevy, jolla kotilot voivat sulkea kuoren aukon. Omenakotiloiden kuoressa on usein raitoja. Heimon kotiloiden päässä on kaksi tuntosarvea, ja silmät sijaitsevat niiden tyvessä. Sifonien pituus vaihtelee. == Levinneisyys ja elintavat == Omenakotiloita tavataan subtrooppisilla ja trooppisilla alueilta Aasiasta, Afrikasta ja Pohjois- sekä Etelä-Amerikasta. Ne ovat makeiden vesien lajeja, joskin osa niistä elää osittain myös kuivalla maalla. == Lähteet == Luokka:Kotilot
Rangaistussiirtola

Rangaistussiirtola (, lyh. ИК, IK) on Venäjällä yleisin käytössä oleva vankilatyyppi. Siirtoloissa yhdistvät vankeus ja pakkotyö, ja ne muistuttavat monelta osin vankileirejä. == Historia == Rangaistussiirtolat perustettiin Neuvostoliitossa Gulag-leirien seuraajiksi ja niistä löytyy yhtäläisyyksiä. Gulagit lakkautettiin virallisesti Josif Stalinin kuoltua vuonna 1953. Siirtoloita sijaitsee ympäri Venäjää, usein syrjäisissä paikoissa, muun muassa Siperiassa, ja myös hyvin kylmissä olosuhteissa. Siirtoloita on yhteensä noin 700, joista 30–40 naisille. Vuonna 2023 siirtoloissa oli yhteensä noin 266 000 vankia. Vuonna 2022 vankeja oli yli 400 000, mutta tiettävästi yli 100 000 on lähetetty miehistöpulan vuoksi taistelemaan rintamalle Venäjän hyökättyä Ukrainaan. == Toiminta == Rangaistussiirtolat tunnetaan kovasta kurista ja huonoista olosuhteista. Pelkästään syrjäinen ja kylmä sijainti on ollut järjestelmän alusta asti keino heikentää vankeja. Entiset vangit ja ihmisoikeusjärjestöt ovat kritisoineet niiden olosuhteita ja käytäntöjä. Muun muassa ruoka ja terveydenhuolto ovat heikkoa, uni rajoitettua ja sääntörikkomuksista rangaistaan ankarasti. Vangit asuvat ahtaissa tiloissa, ja yhdessä huoneessa voi olla kymmeniä vankeja. Vangit ovat kertoneet vartijoiden suorittamasta kidutuksesta ja pahoinpitelyistä. Vangit saattavat myös hakata toisiaan. Kun vankeja on kuollut siirtoloissa epäselvissä olosuhteissa, on syyksi kerrottu yleensä jokin sairaus tai muu luonnollinen, mutta usein epäillyksiä herättynyt syy. Tilanne on paha erityisesti poliittisille vangeille, joita halutaan tahallaan eristää, rangaista ja murtaa. Heidät pakotetaan yleensä katsomaan Venäjän propagandaa. Muun muassa venäläistä oppositiopoliitikkoa Aleksei Navalnyitä pidettiin rangaistussiirtoloissa, esimerkiksi IK-6:ssa, ja hän kuoli epäillyttävästi IK-3:ssa, Harpissa. == Lähteet == Luokka:Venäjän vankilat
Maurice Loewy

Maurice (Moritz) Loewy (1833 Wien – 1907) oli itävaltalainen tähtitieteilijä. Hän tuli 1861 havaitsijaksi Pariisin observatorioon ja sittemmin 1896 laitoksen johtajaksi. Loewy on kehittänyt useita uusia havaintokeinoja, jotka tarkoittavat etenkin aberraatiovakion ja refraktion määräämistä. Loewy valmisti yhdessä Pierre Puiseux’n kanssa Kuun kartan.Tietosanakirja 1909, osa 11, Hakusana: Loewy, Moritz ==Lähteet== ==Aiheesta muualla== Luokka:Itävaltalaiset tähtitieteilijät Luokka:Ranskalaiset tähtitieteilijät Luokka:Vuonna 1833 syntyneet Luokka:Vuonna 1907 kuolleet
Dimitri Simes

Dimitri Simes (, synt. Dmitri Konstantinovitš Simis, ; s. 29. lokakuuta 1947 Moskova) on neuvostoliittolaissyntyinen, vuodesta 1973 Yhdysvalloissa asunut poliittinen kommentaattori ja vaikuttaja.FBI Raids Home Of Russian-American Political Analyst Dmitri Simes Radio Free Europe/Radio Liberty 16.8.2024, viitattu 19.8.2024 Simes työskenteli Richard Nixonin epävirallisena neuvonantajana ja oli mukana tämän matkoilla Nixonin ajan sosialistidiktatuureihin. Vuonna 1994 Nixon nimitti Simesin ajatushautomo Center for the National Interestin johtajaksi. Tuolloin ajatushautomon nimi oli vielä Nixon Center for Peace and Freedom. Simes jatkoi ajatushautomon johtamista, kunnes vetäytyi tehtävästään vuonna 2022. Hän on juontanut ajankohtaisasioiden ohjelmaa Venäjän Pervyi kanalilla. Simes työskenteli neuvonantajana Donald Trumpin vuoden 2016 presidentinvaalikampanjassa. Vuonna 2016 hän järjesti ulkopoliittisen puheen, jossa Trump hahmotteli näkemyksen laajemmasta yhteistyöstä Venäjän kanssa. Simesin nimi mainittiin yli sata kertaa Muellerin raportissa (2019), jossa tarkasteltiin Venäjän vaikuttamista Yhdysvaltain vuoden 2016 presidentinvaalien taustalla. Simes moderoi Vladimir Putinin kysely- ja vastaustilaisuutta Pietarin kansainvälisessä talousfoorumissa vuonna 2023. Elokuussa 2023 FBI ratsasi Simesin asunnon Virginiassa. Hieman aiemmin oli uutisoitu myös FBI:n toteuttamasta Scott Ritterin New Yorkin -asunnon ratsauksesta. == Lähteet == Luokka:Yhdysvaltalaiset kansalaisaktivistit Luokka:Venäläiset juontajat Luokka:Vuonna 1947 syntyneet Luokka:Elävät henkilöt
Phil Donahue

Phil Donahue (21. joulukuuta 1935 Cleveland, Ohio, YhdysvallatPhil Donahue, Britannica.com, viitattu 19.8.2024 – 18. elokuuta 2024 New York, New York, YhdysvallatPhil Donahue, talk show host pioneer and husband of Marlo Thomas, dies at 88, NBC News 19.8.2024, viitattu 19.8.2024 ) oli yhdysvaltalainen televisiopersoona. Hänen nimeään kantavaa televisio-ohjelmaa alettiin esittää vuonna 1967. Se sai useita Emmy-palkintoja. Hän esiintyi säännöllisesti vuosina 1979–1988 NBC:n Today Show’ssa. Presidentti Joe Biden myönsi toukokuussa 2024 Donahuelle Presidentin vapaudenmitalin.Vilma Romsi, Yhdysvaltalainen televisiopersoona Phil Donahue on kuollut, Yle.fi, uutiset 19.8.2024, viitattu 19.8.2024 Donahue kuoli 88-vuotiaana pitkäaikaisen sairauden seurauksena. ==Lähteet== ==Aiheesta muualla== Luokka:Yhdysvaltalaiset televisiojuontajat Luokka:Vuonna 1935 syntyneet Luokka:Vuonna 2024 kuolleet
Évaux-les-Bains

Évaux-les-Bains () on kunta keskisessä Ranskassa Creusen departementissa Uuden-Akvitanian alueella. Se sijaitsee noin 45 kilometriä Aubussonin kaupungista koilliseen. Roomalaiset rakensivat Évaux-les-Bainsin muinaiset lämpökylpylät noin 100-200 jaa. paikkaan jossa luonnolliset kuumavesilähteet pursuivat, ja niitä hyödynnettiin noin 400-luvulle asti. Nykyinen kylpylä ja Grand Hôtel valmistuivat 1800-luvun puolivälissä samaan paikkaan roomalaisten kylpylän kanssa, jolloin rakennustöiden yhteydessä löydettiin muinainen lämpökylpylä. Tämä kuitenkin tuhoutui osittain maansiirtotöissä. Saint-Pierren ja Saint-Paulin luostarikirkko on ollut osa 1000-luvulla perustettua luostaria. Kirkkoa on uusittu useita kertoja 1200- ja 1700-luvuilla. Kirkko ja sen arkkitehtonisesti kiinnostava kellotorni on listattu historialliseksi muistomerkiksi vuonna 1841. ==Lähteet== ==Aiheesta muualla== Luokka:Creusen kunnat
Slava Balbek

Slava Balbek () on ukrainalainen nykyarkkitehti ja -suunnittelija. Hän tai hänen johtamansa suunnittelutoimisto on voittanut 2010- ja 2020-luvuilla useita arkkitehtuurin tai sisustussuunnittelun palkintoja. Venäjän hyökkäyssodan aikana (2/2022-) Balbek Bureau -arkkitehtuuritoimiston perustaja Balbek on toiminut myös useissa vapaaehtoishankkeissa ja kymmenien työntekijöidensä kanssa kehitellyt laittoman hyökkäyssodan kohteena olevan kotimaansa asuntotarpeisiin sopivia tilapäisasuntojen konsepteja ja uudisrakentamiseen sopivia, ketterästi muunneltavissa olevia tyyppitaloja. Hän esimerkiksi organisoi satojen tuhansien ruoka-annosten jakelua Kiovassa (Kyiv Volunteer), kehitti Ukrainan kulttuuriperintöön kuuluvien monumenttien suojaamista (Re:Ukraine Monuments), ja oli kehittämässä Ukrainan miljoonien sisäisten pakolaisten tarpeisiin suunniteltuja, ihmisarvoista asumista tukevia modulaarisia mallitalovaihtoehtoja (Re:Ukraine) ja alueellista kulttuuriperintöä huomioonottavia pientaloja (Re:Ukraine-Villages). Ennen sotaa hänen johtamassaan yrityksessä työskenteli noin 75 ihmistä. ==Lähteet== Luokka:Ukrainalaiset arkkitehdit Luokka:Elävät henkilöt
Jule Charney

Jule Charney (1. tammikuuta, 1917, San Francisco—16. kesäkuuta 1981, Boston) oli meteorologi, joka vaikutti merkittävästi numeeristen säänennustusmallien kehittämiseen ja ilmakehän yleisen kiertoliikkeen ymmärtämiseen. Charney johti työtä, jossa ilmakehän liikeyhtälöitä johdettiin muotoon, jossa niistä poistettiin sellaiset ratkaisut, joilla ei ole merkitystä suursäätilan kannalta ilman että esimerkiksi matalapaineen kehitystä kuvaavat osiot olisivat kärsineet. Tämä oli välttämätön teoreettinen pohja sään ennustamiseen tietokonemalleilla. Charney väitteli Kalifornian yliopistossa Los Angeleissa vuonna 1946 ja työskenteli Princetonin yliopistossa John von Neumannin kanssa 1950-luvun alussa käyttäen varhaisia tietokoneita säänennustusmallien kehittämiseen. Vuodesta 1956 kuolemaansa asti hän opetti Massachusetts Institute of Technology'ssä (MIT). Mathematics Genealogy Project luettelee 13 tutkijaa, joiden väitöstyötä Charney on ohjannut. Näiden joukossa ovat Eugenia Kalnay, Inez Fung, Kerry Emanuel ja James R. Holton. Vuonna 1979 Charney johti National Research Councilin toimeksiannosta hiilidioksidia ja ilmastoa käsittelevää ad hoc tutkimusryhmää. Tuloksena oleva raportti "Hiilidioksidi ja ilmasto: tieteellinen arvio" on yksi varhaisimmista nykyaikaisista tieteellisistä arvioista ilmaston lämpenemisestä. == Lähteet == Luokka:Yhdysvaltalaiset meteorologit Luokka:Massachusetts Institute of Technologyn professorit Luokka:Vuonna 1917 syntyneet Luokka:Vuonna 1981 kuolleet
Espanjan ympäriajo 2024

Espanjan ympäriajo 2024 oli järjestyksessään 79. maantiepyöräilyn Espanjan ympäriajo. Se alkoi Lissabonista Portugalissa 17. elokuuta ja päättyi Madridiin 8. syyskuuta 2024. Kolme ensimmäistä etappia ajettiin Portugalissa. Kilpailuun kuului 21 etappia, joista kaksi oli henkilökohtaisia aika-ajoja. Kilpailun voitti slovenialainen Primož Roglič. Kyseessä oli hänen neljäs Vueltan voittonsa. Toiseksi kokonaiskilpailussa tuli australialainen Ben O'Connor 2 minuutin ja 26 sekunnin erolla Rogličiin. Kolmanneksi tuli espanjalainen Enric Mas 3 minuutin ja 13 sekunnin erolla kärkeen. Parhaan mäkimiehen kilpailun voitti australialainen Jay Vine. Pistekilpailun voitti australialainen Kaden Groves. Parhaan nuoren ajajan kategorian voitti tanskalainen Mattias Skjelmose. Parhaan joukkueen kilpailukategorian voitti UAE Team Emirates. == Kokonaiskilpailun lopputulos == == Etapit == == Joukkueet == == Lähteet == == Aiheesta muualla == * Viralliset kotisivut 2024 Luokka:Pyöräilykausi 2024
Tangenin kirkko (Drammen)

Tangenin kirkko () on Drammenin kunnassa Buskerudin läänissä Norjassa sijaitseva tiilinen pitkäkirkko vuodelta 1854. ==Kuvia== Tangen kirke T060 01 0508.jpg|Kirkkosali ==Lähteet== ==Aiheesta muualla== Luokka:Norjan kivikirkot Luokka:Drammen
Skogerin vanha kirkko

Skogerin vanha kirkko () on Drammenin kunnassa Buskerudin läänissä Norjassa sijaitseva kivinen pitkäkirkko 1200-luvulta. ==Lähteet== ==Aiheesta muualla== Luokka:Norjan kivikirkot Luokka:Drammen
Strømsøn kirkko

Strømsøn kirkko () on Drammenin kunnassa Buskerudin läänissä Norjassa sijaitseva puinen ristikirkko vuodelta 1667. ==Kuvia== Strømsø kirke T060 01 0494.jpg|Kirkkosali ==Lähteet== ==Aiheesta muualla== Luokka:Norjan puukirkot Luokka:Drammen
Strømsgodsetin kirkko

Strømsgodsetin kirkko () on Drammenin kunnassa Buskerudin läänissä Norjassa sijaitseva puinen pitkäkirkko vuodelta 1843. ==Lähteet== ==Aiheesta muualla== Luokka:Norjan puukirkot Luokka:Drammen
Konnerudin vanha kirkko

Konnerudin vanha kirkko () on Drammenin kunnassa Buskerudin läänissä Norjassa sijaitseva puinen pitkäkirkko vuodelta 1858. ==Kuvia== Konnerud gml krk alterparti.JPG|Alttari ==Lähteet== ==Aiheesta muualla== Luokka:Norjan puukirkot Luokka:Drammen
Daniela Larreal

Daniela Larreal Chirinos (2. lokakuuta 1973Daniela Larreal Eurosport, viitattu 19.8.2024 – elokuu 2024) oli venezuelalainen ratapyöräilijä. Hän edusti Venezuelaa viisissä olympialaisissa.Jan Vilén: Olympialegenda kuoli asuntoonsa – poliisi löysi päivien päästä, Hs.fi 19.8.2024, viitattu 19.8.2024 Larreal löydettiin kuolleena asunnostaan Las Vegasissa perjantaina 16. elokuuta. Hän oli tukehtunut ruokaan. ==Lähteet== ==Aiheesta muualla== Luokka:Venezuelalaiset pyöräilijät Luokka:Vuonna 1973 syntyneet Luokka:Vuonna 2024 kuolleet
Skogerin kirkko

Skogerin kirkko () on Drammenin kunnassa Buskerudin läänissä Norjassa sijaitseva tiilinen pitkäkirkko vuodelta 1885. ==Kuvia== Skoger kirke koret.jpg|Alttari ==Lähteet== ==Aiheesta muualla== Luokka:Norjan kivikirkot Luokka:Drammen
Monte Carlon kasino

Monte Carlon kasino () on monacolainen viihdekeskus ja kasino, joka avattiin 1865. Kasinon omistaa Société des bains de mer de Monaco -niminen yritys, jolla on monopoli uhkapelaamiseen koko Monacon alueella. Idea kasinon perustamisesta tuli, kun Monaco oli vararikon partaalla. Kasino avattiin ruhtinas Kaarle III:n kaudella. Kasino oli niin suuri menestys, että neljä vuotta avajaisten jälkeen Monaco lopetti tuloveron keräämisen. Kasino asettaa vierailijoille monia pääsyvaatimuksia. Ensinnäkin kasinolla oleskelevien tulee olla vähintään 18-vuotiaita ja maksaa 19 euron sisäänpääsymaksu. Pukukoodi vaihtelee sen mukaan, missä päin kasinoa liikutaan. Monacon kansalaiset eivät saa pelata kasinon pelejä. Kielto ei koske maassa pysyvällä oleskeluluvalla asuvia henkilöitä. Kasinon voittoja ei veroteta Monacossa. == Lähteet == Luokka:Monacon rakennukset ja rakennelmat Luokka:Kasinot
Bergerin kirkko

Bergerin kirkko () on Drammenin kunnassa Buskerudin läänissä Norjassa sijaitseva puinen pitkäkirkko vuodelta 1895. ==Lähteet== ==Aiheesta muualla== Luokka:Norjan puukirkot Luokka:Drammen
Svelvikin kirkko

Svelvikin kirkko () on Drammenin kunnassa Buskerudin läänissä Norjassa sijaitseva tiilinen pitkäkirkko vuodelta 1859. ==Lähteet== ==Aiheesta muualla== Luokka:Norjan kivikirkot Luokka:Drammen
Harald Petersen

Harald Petersen (27. lokakuuta 1893 – 16. tammikuuta 1970) oli tanskalainen Venstren poliitikko, joka toimi Tanskan puolustusministerinä vuosina 1945–1947 ja 1950–1953. ==Lähteet== Luokka:Tanskan puolustusministerit Luokka:Vuonna 1893 syntyneet Luokka:Vuonna 1970 kuolleet
Bernhard Bang

Bernhard Bang (7. kesäkuuta 1848 Sorø – 22. kesäkuuta 1932 Kööpenhamina) oli tanskalainen eläinlääkäri ja Tanskan kuninkaallisen eläinlääkärikorkeakoulun professori. Hän löysi avustajansa V. Striboltin kanssa Brucella abortus -bakteerin, joka aiheuttaa bruselloosia. Sitä kutsutaan useilla kielillä "Bangin taudiksi". Bang kehitti myös tuberkuloosikokeita lehmille. ==Lähteet== ==Aiheesta muualla== Luokka:Tanskalaiset lääkärit Luokka:Eläinlääkärit Luokka:Tanskalaiset professorit Luokka:Vuonna 1848 syntyneet Luokka:Vuonna 1932 kuolleet
Ytrac

Ytrac () on kunta Ranskan keskiosassa Cantalin departementissa Auvergne-Rhône- Alpesin alueella. Se sijaitsee Ranskan keskiylängöllä, noin kahdeksan kilometriä Aurillacin kaupungista länteen. Kunnan linnoista Château Lamartinie on yksityisomistuksessa oleva 1500-luvun linna. Linnaa laajennettiin 1700-luvulla, ja nykyisen ulkomuotonsa se sai 1800-luvulla. Se kuuluu historiallisten monumenttien luetteloon. Myös Château de Leybros on yksityisomistuksessa. Se on rakennettu 1400-luvulla. ==Lähteet== ==Aiheesta muualla== Luokka:Cantalin kunnat
Heidi Blake

Heidi Blake (s. 1986) on brittiläinen tutkiva journalisti.Heidi Blake Atena Kustannus, viitattu 19.8.2024 Blake sai humanististen tieteiden kandidaatin oppiarvon kunniamaininnoin englannin kielessä ja politiikan tutkimuksessa Yorkin yliopistosta. Hän on työskennellyt BuzzFeedissä, The Sunday Timesissa ja The Daily Telegraphissa. Hän on saanut monia palkintoja työstään toimittajana.BuzzFeed News Hires Heidi Blake As UK Investigations Editor BuzzFeed 13.1.2015, viitattu 19.8.2024 Vuonna 2018 Blaken tutkivan journalismin ryhmä sai Pulitzer-ehdokkuuden Venäjän salamurhaohjelmaa käsitelleestä artikkelista. Vuonna 2020 julkaistiin suomeksi hänen aihetta koskeva kirjansa Tappolista (2020). Lisäksi Blake on muun muassa tutkinut korruptiota Fifassa ja vuoden 2022 jalkapallon maailmanmestaruuskilpailujen taustalla. == Lähteet == Luokka:Brittiläiset toimittajat Luokka:Tietokirjailijat Luokka:Vuonna 1986 syntyneet Luokka:Elävät henkilöt
Tatjana Lysova

Tatjana Gennadjevna Lysova (); s. 18. maaliskuuta 1968 Moskova) on venäläinen toimittaja.Ivan Kolpakov, Former ‘Vedomosti’ editor-in-chief Tatiana Lysova joins ‘Meduza’ as first deputy editor-in-chief Ivan Kolpakov explains what this means for your favorite news publication Meduza 13.1.2020, viitattu 19.8.2024 Lysova opiskeli matematiikkaa ja ohjelmointia. Hän valmistui MIREA- yliopistosta Moskovassa ja työskenteli 1990-luvulla lehdissä Kommersant sekä Expert. Lysova oli Vedomostin päätoimittaja vuosina 2002–2007 ja 2010–2013. Tämän jälkeen hän jatkoi Vedomostin nettisivujen ylläpitoa. Vuosina 2018–2019 Lysova oli Interfaxin politiikan uutisten varapäätoimittaja. Tammikuussa 2020 hänestä tuli Meduzan varapäätoimittaja ja sen Moskovan-toimiston johtaja. Vuonna 2021 Lysova siirtyi tehtävistään Meduzassa vastaamaan Alfa-pankin viestinnästä.Татьяна Лысова стала лидером инвестиционной редакции «Альфа- Банка» Sostav.ru 2.9.2021, viitattu 19.8.2024 == Lähteet == Luokka:Venäläiset toimittajat Luokka:Vuonna 1968 syntyneet Luokka:Elävät henkilöt
Poznańin päärautatieasema

Poznańin päärautatieasema () on Puolan länsiosassa, Iso-Puolassa toimiva vilkas rautatieasema. Asema sijaitsee Poznańin kantakaupungissa. Vuonna 2023 Poznańin päärautatieaseman kautta kulki päivittäin keskimäärin 68 300 matkustajaa (eli 24,9 milj. matkustajaa vuodessa). Tämän perusteella asema oli Puolan toiseksi vilkkain matkustajaliikenteen rautatieasema Wrocławin päärautatieaseman jälkeen. == Lähteet == ==Aiheesta muualla== * PKP Poznań * Poznańin päärautateaseman aikatauluja (portalpasazera.pl) * Poznań Central Railway Station / Poznań Główny (rail.cc) Luokka:Puolan rautatieliikennepaikat Päärautatieasema
Jevgenija Debrjanskaja

Jevgenija Jevgenjevna Debrjanskaja (, o.s. Grišina; s. 10. kesäkuuta 1953 Kamensk-Uralski) on venäläinen yhteiskunnallinen vaikuttaja. Hän oli toisinajattelija Neuvostoliiton myöhäisvaiheissa ja ajoi sitten seksuaalivähemmistöjen oikeuksia, libertarismia sekä feminismiä.Евгения Дебрянская Штуки-дрюки, viitattu 20.8.2024 Dmitry Volchek, Dissidents No More: Three Russians Who Have Given Up Activism Radio Free Europe/Radio Liberty 27.11.2015, viitattu 20.8.2024 Vuonna 2015 hän kertoi Radio Free Europe/Radio Libertylle luopuneensa aktivismista ja pyrkimyksistä poliittiseen vaikuttamiseen. Debrjanskaja järjesti Moskovassa mielenosoituksia Neuvostoliiton viimeisinä aikoina ja tuli usein pidätetyksi. Hänelle määrättiin suuria sakkoja. Debrjanskaja oli muun muassa Moskovan eläintarhassa osoittamassa mieltään sloganilla ”Vapauttakaa eläimet, lukitkaa häkkeihin kommunistit”. Sanojensa mukaan Debrjanskaja kannatti Euroopan lähentymistä. 1980-luvun lopussa hän perusti Valerija Novodvorskajan kanssa antikommunistisen Demokraattinen liitto -puolueen. Debrjanskaja perusti Roman Kalininin kanssa Venäjän ensimmäisenä HLBT-oikeusjärjestönä pidetyn Seksuaalivähemmistöjen liiton vuonna 1989 tai 1990.Cathy Young, The Bizarre Russian Prophet Rumored to Have Putin’s Ear The Bulwark 27.4.2022, viitattu 20.8.2024 Anna Golovina, Strategies of resistance among queer people in the USSR Lefteast 18.10.2021, viitattu 20.8.2024 Hän perusti myös libertaristisen puolueen ja toimi Masha Gessenin kanssa seksuaalivähemmistöjen oikeuksien puolustamiseen tarkoitetun Triangle-järjestön johdossa. Debrjanskajan perustama libertaristinen puolue vaati armeijan lakkauttamista sekä samaa sukupuolta olevien avioliittojen ja kannabiksen laillistamista. Sanojensa mukaan Debrjanskaja alkoi vuonna 2000 vetäytyä poliittisesta vaikuttamisesta mielenkiinnon puutteesta. Hänet pidätettiin homojen oikeuksien puolesta protestoimisesta Moskovassa toukokuussa 2006.Russia: strange bedfellows, stranger degrees of separation Cathy Young 3.8.2014, viitattu 20.8.2024 Debrjanskaja kertoi vuonna 2015, etteivät hänen näkemyksensä olleet muuttuneet. Hän kertoi ajatelleensa aikoinaan armeijan lakkauttamisen, turvallisuuspalvelun kieltämisen, rajojen avaamisen ja samaa sukupuolta olevien avioliittojen olevan mahdollisia. Sitten hän kertoi ymmärtäneensä, että tällaisia mahdollisuuksia ei Venäjällä ollut, mitä hän piti surullisena. Debrjanskaja on lesbo. Hän oli kuitenkin homoseksuaalisuutta ”lännen rappiona” pitävän Aleksandr Duginin ensimmäinen vaimo ja tämän pojan äiti. Debrjanskajan aikoinaan tavannut neuvostoliittolaissyntyinen toimittaja, kirjailija Cathy Young kertoi keväällä 2014 tyrmistyneensä Debrjanskajan Facebookissa esittämästä näkemyksestä, jonka mukaan Venäjä on ainoa fasisminvastaisuuden takaaja. Young koki Debrjanskajaan ”tarttuneen” ultranationalismin. == Lähteet == Luokka:Venäläiset ihmisoikeusaktivistit Luokka:Seksuaali- ja sukupuolivähemmistöjen oikeuksia ajaneet aktivistit Luokka:Venäläiset feministit Luokka:Neuvostoliittolaiset toisinajattelijat Luokka:Vuonna 1953 syntyneet Luokka:Elävät henkilöt
137 (luku)

137 (satakolmekymmentäseitsemän) on luonnollinen luku, jota edeltää luku 136 ja seuraa luku 138. == Matematiikassa == * 137 on alkuluku. * 137 on Pythagoraan alkuluku. * 137 on 139:n alkulukupari. * 137 on luvun suurin alkutekijä. * 2^{137} kirjoitettuna auki takaperin (274…471) on myös alkuluku. * 137. alkuluku kirjoitettuna takaperin (377) on myös Fibonaccin luku. * Taso voidaan jakaa 16 suoralla enintään 137 osaan.Plane Division by Lines – Wolfram MathWorld * 137 on yksi vain 24:stä ei-yhdistetystä luonnollisesta luvusta, jonka mitkään peräkkäiset numerot (1, 3, 7, 13, 37 tai 137) eivät muodosta yhdistettyä lukua. * 137 esiintyy lukujonossa, joka saadaan, kun aloitetaan ykkösestä ja lasketaan aina yhteen lukujonon kaikkien edellisten jäsenten numerot. == Luonnontieteissä == * Barium-137 on bariumin vakaa isotooppi. * Radioaktiivista cesium-137:ää käytetään eri tarkoituksiin. * 137 Meliboea on pikkuplaneetta. * Sähkömagneettisen vuorovaikutuksen suuruutta kuvaava hienorakennevakio on noin \frac{1}{137}. * Klorofylli a -molekyylissä on 137 atomia. == Muissa yhteyksissä == * Entinen seututie 137 on nykyään kantatie 45. * Havaiji koostuu 137 saaresta.Hawai'i Facts & Figures * U 137 -sukellusveneselkkaus tapahtui Ruotsin ja Neuvostoliiton välillä. * Cryptosporidium 137 on kuvitteellinen hahmo Destroy All Humans! -videopelissä. == Lähteet == Luokka:Luonnolliset luvut
Klaus Dockhorn

Klaus Dockhorn (1. kesäkuuta 1953 – 19. elokuuta 2024) oli saksalainen uimari. Hän kilpaili Itä-Saksan joukkueessa kahdessa lajissa vuoden 1972 kesäolympialaisissa.https://web.archive.org/web/20200417183033/https://www.sports- reference.com/olympics/athletes/do/klaus-dockhorn-1.html Dockhorn kuoli 71-vuotiaana 19. elokuuta 2024.https://www.mz.de/sport/regionalsport/klaus- dockhorn-halle-schwimmen-olympia-weltmeister-trauer-3901280 ==Lähteet== Luokka:Itäsaksalaiset uimarit Luokka:Saksalaiset uimarit Luokka:Vuonna 1953 syntyneet Luokka:Vuonna 2024 kuolleet
Heber Curtis

Heber Doust Curtis (27. kesäkuuta 1872 – 9. tammikuuta 1942) oli yhdysvaltalainen astronomi. Hän oli tunnettu tähtisumujen tutkimuksesta, jonka vuoksi hänet kutsuttiin Suureen väittelyyn. Curtis esitti, että spiraaligalaksit ovat eri tähtijoukkoja tai "universumisaaria" oman galaksimme ulkopuolella. == Lähteet == Luokka:Yhdysvaltalaiset tähtitieteilijät Luokka:Vuonna 1872 syntyneet Luokka:Vuonna 1942 kuolleet
M/S Finncanopus

M/S Finncanopus on Finnlines-varustamon autolautta, joka aloitti liikennöinnin helmikuussa 2024.https://www.samppanjaamuovimukista.fi/finnlinesin-uusin- laiva-finncanopus-on-hurmaava/ == Kuvagalleria == Tiedosto:Tax- free,_Finncanopus,_20240216_-_15.jpg|Tax-free myymälä Tiedosto:Finncanopus,_20240216_-_36.jpg|Autokansi == Lähteet == Luokka:Finnlinesin alukset
First City Tower

First City Tower on Houstonissa Yhdysvalloissa sijaitseva toimistokäyttöön tarkoitettu pilvenpiirtäjä. Rakennus on 202 metriä korkea, ja siinä on 47 kerrosta. Rakennus on saanut energiaystävällisyydestään kultaisen LEED- sertifikaatin. == Lähteet == Luokka:Houstonin pilvenpiirtäjät Luokka:Houstonin toimistorakennukset
San Felipe Plaza

San Felipe Plaza on Houstonissa Yhdysvalloissa sijaitseva toimistokäyttöön tarkoitettu pilvenpiirtäjä, joka valmistui vuonna 1984. Rakennuksen suunnitteli arkkitehtitoimisto Skidmore, Owings and Merrill, ja se on saanut energiaystävällisyydestään kultaisen LEED-sertifikaatin. == Lähteet == Luokka:Houstonin pilvenpiirtäjät Luokka:Houstonin toimistorakennukset
ExxonMobil Building

ExxonMobil Building (tunnettu myös nimillä The Humble Building ja Exxon Building) on Houstonissa Yhdysvalloissa sijaitseva 184 metriä korkea, 44-kerroksinen pilvenpiirtäjä. Rakennuksen päämateriaali on teräs, ja se on tarkoitettu toimistokäyttöön. Torni valmistui vuonna 1963. == Lähteet == Luokka:Houstonin pilvenpiirtäjät Luokka:Houstonin toimistorakennukset
Marathon Oil Tower

Marathon Oil Tower on Houstonissa Yhdysvalloissa sijaitseva 171 metriä korkea, 41-kerroksinen toimistokäyttöön tarkoitettu pilvenpiirtäjä. Rakennus on saanut energiaystävällisyydestään hopeisen LEED-sertifikaatin. == Lähteet == Luokka:Houstonin pilvenpiirtäjät Luokka:Houstonin toimistorakennukset
KBR Tower

KBR Tower on Houstonissa Yhdysvalloissa sijaitseva 168 metriä korkea, 40-kerroksinen pilvenpiirtäjä. Rakennuksen päämateriaali on teräs, ja se on tarkoitettu toimistokäyttöön. Rakennus on saanut energiaystävällisyydestään kultaisen LEED-sertifikaatin. == Lähteet == Luokka:Houstonin pilvenpiirtäjät Luokka:Houstonin toimistorakennukset
Robin DiAngelo

Robin DiAngelo (s. 8. syyskuuta 1956) on yhdysvaltalainen tutkija, jonka alueita ovat kriittinen diskurssianalyysi ja valkoisuuden tutkimus. Hän on Washingtonin yliopiston dosentti ("Affiliate Associate Professor") ja kaksinkertainen kunniatohtori. DiAngelo keksi "valkoisen haurauden" käsitteen ja kirjoitti siitä kirjan White Fragility: Why It's So Hard for White People to Talk About Racism (2018). Yhdessä Özlem Sensoyn kanssa hän on tehnyt kasvatustieteen alaan kuuluvan kirjan Is Everyone Really Equal (2017). DiAngelo pitää esimerkkinä valkoisesta ylivallasta Michelangelon freskoa "Adamin luominen", joka on Sikstuksen kappelin katossa Vatikaanissa. Hän joutui kriitikkojen hampaisiin, koska arveli, että kuvassa Jumala loi Israelin kuninkaan Daavidin. == Lähteet == Luokka:Yhdysvaltalaiset kasvatustieteilijät Luokka:Vuonna 1956 syntyneet Luokka:Elävät henkilöt
Marco Misciagna

Marco Misciagna (s. 5. helmikuuta 1984 Bari) on italialainen viulisti ja alttoviulisti. Marco Misciagna oli Malagan jousiorkesterin solisti useiden vuosien ajan ja esiintyi vieraana suurissa konserttisaleissa ja kansainvälisissä orkestereissa, mukaan lukien Berliner Philharmonie, Wienin Musikverein, Lehman Center ja Carnegie Hall of New York. Hän on kunniaprofessori S.Rahmaninovin valtionkonservatoriossa Tambovissa sekä Kaukoidän valtionakatemiassa Vladivostokin (Venäjä), Institut Supérieur de Musique de Soussessa (University of Soussen, Tunisia) ja Esteban Salasissa. Santiago de Cuban konservatorio, Pettman National Junior Academy of Music (Auckland, Uusi-Seelanti) ja kunniaprofessori Komitas State Conservatory of Jerevanissa (Armenia). Vuonna 2018 hän sai kultamitalin Ukrainan varapääministeriltä Kiovan oopperatalon 150-vuotisjuhlan kunniaksi. Lisäksi hän voitti 2 kultamitalia Global Music Awardsissa Kaliforniassa. == Lähteet == == Aiheesta muualla == *Marco Misciagna fan site Luokka:Italialaiset viulistit Luokka:Vuonna 1984 syntyneet Luokka:Elävät henkilöt
Ambrose O’Higgins

Ambrose (Ambrosio) O’Higgins (1720–1801) oli englantilainen poliitikko. Hän oli Bernardo O'Higginsin isä. Hän oli syntyjään irlantilainen, mutta oli siirtynyt Espanjan kuninkaan palvelukseen, koska uskoltaan katolilaisena hänellä ei ollut brittien hallitsemassa Irlannissa menestymisen mahdollisuuksia. Ambrose O’Higgins menestyikin lopulta Espanjan hallitsemassa Etelä-Amerikassa, ja vuonna 1796 hänet nimitettiin Perun varakuninkaaksi (virallinen titteli oli ”Virrey y Capitán General del Reino del Perú y Presidente de la Real Audiencia de Lima”). Luokka:Brittiläiset poliitikot Luokka:Vuonna 1720 syntyneet Luokka:Vuonna 1801 kuolleet
Kamjanets-Podilskyin linnoitus

Kamjanets-Podilskyin linnoitus () on Ukrainan Hmelnytskyin alueen Kamjanets- Podilskyin kaupungissa sijaitseva historiallinen linnoitus. Se on luokiteltu maan keskeisimpiin nähtävyyksiin, yhdeksi Ukrainan seitsemästä historiallis- arkkitehtonisesta ihmeestä. Rakenteeltaan linna on pitkänomainen, sitä rajaa monikulmion muotoinen muuri, jossa on seitsemän kokotornia, kaksi lieriömäistä puolitornia ja yksi niin sanottu cavalier-torni. Kiovan Rusin aikana rakennettu puinen linnoitus korvattiin Liettuan suuriruhtinaskunnan aikana, 1300-luvun puolivälistä lähtien, liettualaista alkuperää olevan rusilaisen ruhtinassuvun johdolla vaiheittain rakennetulla kivisellä linnoitteella 1300–1600-lukujen aikana. Linnoitus kuvastaa 1300-1400 -luvun ukrainalaista linnoitusrakentamista. Länsiosan kaksi tornia samoin kuin itäpuolen kaksi tornia ovat Liettuan Rusin ajalta. Torneissa on kapea sylinterimäinen runko, jonka päällä on leveämpi goottilainen kaide. Ikkunoin varustetun tornin yläosan yllä on telttamainen katto. Vuosina 1374-1434 Kamianets-Podilskyi oli osin itsenäisen Podillian ruhtinaskunnan keskus. Mutta 1400-luvun puolivälissä kaupunki ja linna siirtyi Puolan vaikutuspiiriin. Linnoituksesta ja kaupungista tuli Puola-Liettuan valtioliiton rajalinnoitus. 1500-luvun puolivälissä linnaan lisättiin neljä lisätornia (Папська, Ляська, Денна & Мала Західна). 1600-luvun alussa kokonaisuuteen liitettiin Uusi linna tykistöä vastaan; tällöin nousivat myös uusi läntinen ja uusi itäinen torni. Vuonna 1672 Turkin armeija valloitti kaupungin. Kun kaupunki sittemmin palasi Puolan yhteyteen, sen puolustusrakenteita ei enää käytetty entiseen tapaan. Linnoitus on rakennettu Smotrytšjoen varren mutkaan strategiselle paikalle, jossa se on voinut suojata Kamjanets-Podilskyin vanhaa kaupunkia. Kamianets-Podilskyi map 1691.jpg|Ranskakielinen kartta vuodelta 1691, joka esittää linnoituksen vanhaan kaupunkiin johtavan tien vierellä. 68-104-9007 Fortecay 3.jpg Kamianets-Podilskyi Castle walls2.JPG|Linnoitusta on muokattu useaan otteeseen sen historian aikana. Kamjanec Podilskij, hrad, nádvoří 02.jpg|Linnan sisäpihaa. ==Lähteet== == Aiheesta muualla == * Кам’янець-Подільська фортеця (karpatium.com.ua) * Кам’янець-Подільська фортеця (sis. Youtube-video) (7chudes.in.ua) * Становлення Національного історико-архітектурного заповідника «Кам’янець» (6-11-2021) (niazkamenec.org.ua) Luokka:Kamjanets- Podilskyin piiri Luokka:Ukrainan linnat
Alabaman kuvernöörin kartano

Alabaman kuvernöörin kartano () on Alabaman kuvernöörin (nykyään Kay Ivey) ensisijainen virka-asunto, joka sijaitsee Montgomeryn kaupungissa. Kuvernöörillä on käytössään myös kaksi muuta asuntoa. Kuvernöörillä oli jo vuonna 1911 käytössään erillinen rakennus, joka toimi kuvernöörin virka- asuntona. Se kuitenkin purettiin vuonna 1963 moottoritien tieltä. Nykyisen kuvernöörin virka-asuntona toimivan kartanon rakennutti Alabaman entinen varakuvernööri Robert F. Ligon vuonna 1907, joka kuoli vuonna 1939. Hänen leskeksi jäänyt vaimonsa Aileen ehdotti osavaltiolle, joka oli jo alkanut etsiä kuvernöörille uutta virka-asuntoa, talon ostamista. Talo myytiin osavaltiolle 100 000 dollarilla lokakuussa 1950. Kartanon on suunnitellut Weatherly Carter. Ensimmäinen kartanossa asunut kuvernööri oli Gordon Persons. Huoneita kartanossa on 19 ja rakennus on kooltaan hieman yli 8500 neliöjalkaa (n. 789 m2). Koko tontin pinta-ala on 4,5 eekkeriä. Kartanossa on vielä muutamia alkujaan Ligonin perheen hankkimia huonekaluja Kartanon piha ja ensimmäinen kerros ovat avoimia yleisölle tiistaisin ja torstaisin. Sisäänpääsymaksua ei peritä. Kartanon ylläpitoon ja entisöintiin osallistuu Friends of Alabama Governor's Mansion -niminen yhdistys. == Lähteet == Luokka:Alabaman rakennukset ja rakennelmat Luokka:Yhdysvaltain kuvernöörien virka-asunnot
Ruslan Šaveddinov

Ruslan Šaveddinov (; s. 22. heinäkuuta 1995https://memohrc.org/ru/defendants/shaveddinov-ruslan-tabrizovich) on venäläinen oppositiovaikuttaja.Ruslan Shaveddinov Repression, viitattu 20.8.2024 Šaveddinov on lähtöisin Istrasta. Hän opiskeli 2010-luvun alussa yliopistossa Moskovassa ja luki säännöllisesti Aleksei Navalnyin blogia LiveJournalissa. Hän liittyi vapaaehtoisena Navalnyin ryhmään vuoden 2013 Moskovan pormestarinvaalikampanjassa ja nousi Korruption vastaisen säätiön hierarkiassa vuosien saatossa. Šaveddinovista tuli sen hankejohtaja, ja hän kiersi Venäjää Navalnyin seurassa.Aron Ouzilevski, Controversy and danger surround Russian activists in Lithuania Institute of Current World Affairs 18.8.2023, viitattu 20.8.2024 Hän oli Navalnyin vuoden 2018 vaalikampanjan tiedottaja ja toimi NavalnyLIVE-ohjelmassa juontajana. Joulukuussa 2019 hän joutui kahdeksannen kerran pidätetyksi. Šaveddinov määrättiin vuodeksi asepalvelukseen tukikohtaan Novaja Zemljaan. Kohde oli saavutettavissa vain helikopterilla, jolla hänelle ja muille sotilaille toimitettiin ruokaa ja kirjeitä. Šaveddinov pääsi palaamaan Moskovaan asepalveluksen jälkeen ja meni Navalnyita vastaan tämän palatessa murhayritystä seuranneesta hoidosta Saksasta lentoasemalle tammikuussa 2021, jolloin Navalnyi välittömästi pidätettiin. Korruption vastainen säätiö luokiteltiin ääriliikkeeksi. Syyskuussa 2021 Šaveddinovia vastaan aloitettiin tutkinta osallistumisesta ekstremistiyhteisön toimintaan. Häntä kohtaan asetettiin pidätysmääräys, mutta hän pakeni Venäjältä poliisin asuntoonsa tuloa edeltäneenä iltana ja asettui Vilnaan. Šaveddinov lisättiin etsintäkuulutettujen listalle huhtikuussa 2022. Elokuussa 2022 tiedotettiin häntä kohtaan Venäjällä aloitetusta uudesta tutkinnasta asevoimien halventamisesta ja terrorismin oikeuttamisesta. Šaveddinov jatkoi toimintaa Korruption vastaisen säätiön hankejohtajana maanpaosta käsin Navalnyin ollessa vangittuna. Vilnaan oli asettunut jo häntä ennen Navalnyin liikkeen vaikuttaja Leonid Volkov. Šaveddinov ryhtyi auttamaan Venäjälle jääneitä liikkeen toimijoita maasta pakenemisessa. Hän on kritisoinut länsimaita siitä, ettei Venäjään kohdistettu ankarampia pakotteita Krimin miehityksen jälkeen. Hänen mukaansa tämä vaikutti vuonna 2022 alkaneeseen täysimittaiseen Ukrainan sotaan. Venäjä on luokitellut Šaveddinovin ulkomaiden agentiksi. Šaveddinov on seurustellut Kira Jarmyšin kanssa.Anti-Putin activist Ruslan Shaveddinov 'forcibly conscripted' and sent to Arctic The Guardian 26.12.2019, viitatu 20.8.2024 == Lähteet == == Aiheesta muualla == * Luokka:Venäläiset toisinajattelijat Luokka:Vuonna 1995 syntyneet Luokka:Elävät henkilöt
Violantroni

Violantroni (C34H16O2) on aromaattisiin ketoneihin kuuluva orgaaninen yhdiste. Yhdistettä käytetään muiden yhdisteiden, esimerkiksi väriaineiden, valmistamiseen. == Ominaisuudet, valmistus ja käyttö == Huoneenlämpötilassa violantroni on hyvin tumman siniviolettia, lähes mustaa, kiteistä ainetta. Yhdiste on veteen liukenematonta eikä liukene myöskään etanoliin tai bentseeniin. Ksyleeniin, pyridiiniin tai nitrobentseeniin se kuitenkin liukenee. Violantroni reagoi elektrofiilisellä aromaattisella substituutiolla, esimerkiksi halogenointi- tai nitrausreaktiot ovat mahdollisia.Hans-Samuel Bien, Josef Stawitz & Klaus Wunderlich: "Anthraquinone Dyes and Intermediates", teoksessa Ullmann's Encyclopedia of Industrial Chemistry, John Wiley & Sons, New York, 2000. Violantronia valmistetaan bentsantronista. Sitä saadaan suoraan bentsantronista kuumentamalla vahvan emäksen kanssa, mutta sivutuotteita syntyy runsaasti. Useimmiten bentsantronia kuumennetaan kaliumhydroksidin ja natriumasetaatin kanssa ja hapetetaan, jolloin muodostuu 4,4′-dibentsantronyyliä. 4,4′-dibentsantronyyliä kuumennetaan hapettimen kanssa joko happamissa tai emäksisissä oloissa, jolloin se reagoi violantroniksi. : Violantronia voidaan käyttää värjäämään selluloosakuituja ja silkkiä siniseksi. Yhdisteestä valmistetaan useita kyyppivärejä. == Lähteet == == Aiheesta muualla == Luokka:Aromaattiset ketonit
Polaris Dawn

Polaris Dawn on avaruuslento, joka laukaistiin 10. syyskuuta 2024. Lento käyttää SpaceX:n Crew Dragon -kapselia ja se suuntautui Maata kiertävälle Van Allenin vyöhykkeelle, jossa kaksi kyydissä olevaa teki avaruuskävelyn. Lento päättyi onnistuneesti 15. syyskuuta 2024, kun alus laskeutui Meksikon lahteen. Avaruuskävelyllä kokeiltiin SpaceX:n uutta avaruuspukua. Puku on kehitetty SpaceX:n aiemman lentopuvun pohjalta. Miehistö käytti samaa pukua sekä laukaisussa ja paluussa että avaruuskävelyn tyhjiössä. Avaruuskävelyn aikana astronautit olivat kiinnitettyinä kapseliin. Koska aluksessa ei ole ilmalukkoa olivat miehistön loputkin jäsenet avaruuspukujensa varassa tyhjiössä. Lennolla testatti viestiyhteyttä Starlink-satelliittien kautta, minkä toivotaan ratkaisevan aiemmat ongelmat ja rajoitukset viestiyhteyksien kestossa. Lennolla olivat mukana lennon komentajana miljardööri Jared Isaacman, lentäjänä entinen ilmavoimien lentäjä Scott Poteet, ja kaksi SpaceX:n insinööriä Anna Menon ja Sarah Gillis toimivat tehtäväspesialisteina. Mennon toimi myös lennon "ensiapuvastaavana"Nimikkeenä on "Medical officer".. Polaris Dawn on ensimmäinen kolmesta Polaris-hankkeen lennosta. Seuraavat lennot ovat Polaris II ja Polaris III, joista jälkimmäisessä käytetään SpaceX:n Starship- alusta miehitettynä. == Lento == === Laukaisu === Lento laukaistiin Kennedy Space Center Launch Complex 39 A -alustalta. Ensimmäinen laukaisuyritys 27. elokuuta peruuntui maalaitteiston heliumvuotoon. 28. elokuuta toinen yritys peruttiin, koska sääennuste paluualueelle ei ollut riittävän hyvä. 10. syyskuuta laukaisu onnistui kello 9.23 GMT. === Avaruuskävely === Lennolle suunniteltu avaruuskävely suoritettiin onnistuneesti. Ennen kävelyä kaikki neljä miehistön jäsentä suorittivat esihengitysprosessin ennen kapselin paineistuksen poistamista. Isaacman avasi luukun ja siirtyi kapselin ulkopuolelle kymmeneksi minuutiksi ennen Gillisin vuoroa, joka toisti samat liiketestit ja palasi kapseliin kymmenen minuutin jälkeen. == Lähteet == == Aiheesta muualla == * Viralliset verkkosivut * Kuvia Flickr.com-sivustolla * Spacex - Polaris Dawn Luokka:SpaceX Luokka:Vuoden 2024 avaruustoiminta
Elina Kinnunen

Elina Katariina Kinnunen (s. 5. tammikuuta 1999 Uusikaupunki) on suomalainen keihäänheittäjä. Hän edustaa Turun Urheiluliittoa, ja häntä valmentaa Tuomas Laaksonen. Aiemmin hän edusti Uudenkaupungin Kenttäkarhuja. Hänen ennätyksensä on heinäkuussa 2024 heitetty 55,80. Kinnunen saavutti vuonna 2016 Tbilisin alle 18-vuotiaiden EM-kilpailuissa pronssia tuloksella 57,40 (500 gramman keihäs), joka oli myös U17-ikäluokan Suomen ennätys. Seuraavana vuonna hän saavutti pronssia alle 20-vuotiaiden EM-kilpailuissa Italian Grossetossa 2017 tuloksella 52,94 ja Tampereen saman ikäluokan MM-kilpailuissa 2018 seitsemäs 52,50. Hän sijoittui 12:ksi Gävlen alle 23-vuotiaiden EM-kilpailuissa 2019 tuloksella 47,57, vaikka karsinnoissa tuli lähes kuusi metriä pitempi tulos. Hän saavutti saman ikäluokan EM-kilpailuissa 10. sijan Tallinnassa 2021 tuloksella 50,18, vaikka karsinoissa oli tullut yli kolme metriä pitempi tulos. Elina Kinnunen oli tehnyt kesäkuussa 2017 ennätyksekseen naisten keihäällä 54,30, joka säilyikin hänen ennätyksenään seuraavat kaksi vuotta ennenkuin kesäkuussa 2019 Pihtiputaan keihäskarnevaaleilla hän heitti uudeksi ennätyksekseen 55,41 sijoittuen kisassa toiseksi. Useamman vuoden oireilun jälkeen Kinnusen heittokäden olkapää operoitiin helmikuussa 2022. Hän palasi heittoradalle vuoden 2023 Kalevan kisoissa, jossa sijoitus oli 9. tuloksella 50,08, vaikka karsinnassa oli lentänyt jo 54,31. Seuraavasta kaudesta 2024 tuli jo tasapainoisempi, sillä Kinnunen saavutti Kalevan kisoissa hopeaa 2024 tuloksellat 54,79 ja teki Pihtiputaan keihäskarnevaaleilla uuden ennätyksen 55,80 sijoittuen toiseksi. Koulutukseltaan Elina Kinnunen on tradenomi, jonka hän suoritti Turun ammattikorkeakoulussa keväällä 2023. == Lähteet == ==Aiheesta muualla== * Elina Kinnusen kotisivu Luokka:Suomalaiset keihäänheittäjät Luokka:Vuonna 1999 syntyneet Luokka:Elävät henkilöt
Irmgard Furchner

Irmgard Furchner (o.s. Dirksen; s. 19. toukokuuta 1925) on saksalainen sihteeri, joka palveli SS:n komentaja Paul Werner Hoppea Stutthofin keskitysleirillä vuodesta 1943.Joe Sommerlad, Irmgard Furchner: The 96-year- old alleged Nazi war criminal on trial in Germany Independent 28.10.2021, viitattu 20.8.2024 Furchneria haastateltiin menneisyydestään ensimmäisen kerran helmikuussa 2017. Häntä alettiin kutsua lehdistössä ”pahan sihteeriksi”. Hän yritti pakoilla oikeutta poistumalla hoivakodistaan Quickbornista 30. syyskuuta 2021, mutta hänet tavoitettiin Hampurissa ja saatettiin oikeuden eteen lokakuussa 2021. Furchnerista tuli 96-vuotiaana yksi maailman vanhimmista oikeutta pakoilleista.Court upholds 99-year-old Nazi camp worker's murder conviction Reuters 20.8.2024, viitattu 20.8.2024 Hän esiintyi oikeudessa pyörätuolissa ja kiisti oman osuutensa rikoksiin. Joulukuussa 2022 Furchner tuomittiin kahden vuoden ehdolliseen vankeusrangaistukseen Itzehoessa. Hän valitti päätöksestä, mutta valitus hylättiin ja tuomio jäi voimaan elokuussa 2024.German court rejects appeal by ex-Nazi secretary over role in 10,500 murders The Guardian 20.8.2024, viitattu 20.8.2024 Oikeuden mukaan Furchnerilla oli ollut avustava rooli 10 505 ihmisen murhaamisessa Stutthofin keskitysleirin sihteerinä. Tuomarit katsoivat hänen olleen tietoinen leirin tapahtumista ja hyväksyneen ne. == Lähteet == Luokka:Saksalaiset rikolliset Luokka:Holokaustin toteuttamiseen osallistuneet Luokka:Vuonna 1925 syntyneet Luokka:Elävät henkilöt
Akkermanin linnoitus

Akkermanin linnoitus () eli Bilhorod-Dnistrovskyin linnoitus on Ukrainan Odessan alueen Bilhorod-Dnistrovskyin kaupungissa sijaitseva historiallinen linnoitus. Laguunimaisen Dnestrin estuaarin oikealla rannalla lähellä Mustaamerta sijaitseva linnoitus rakennettiin 1200-1300-luvulla. Akerman Fortress - the city of Belgorod-Dniester, Ukraine.jpg|Akkermanin linnoitus yöllä. Аккерманская крепость вид с лимана.JPG|Linnoitus Dnestrin estuaarilta nähtynä. ==Lähteet== == Aiheesta muualla == Luokka:Bilhorod-Dnistrovskyin piiri Luokka:Ukrainan linnat
Liian pieni suureen sotaan

Liian pieni suureen sotaan (Prea mic pentru un război atît de mare) on Radu Gabrean ohjaama romanialainen draamaelokuva vuodelta 1970. Se kertoo toisen maailmansodan tapahtumista pienen orpopojan silmin. Elokuva on esitetty Suomessa Ylen ykköskanavalla 20. elokuuta 1974. ==Juoni== Romanialaisten taistellessa Transsilvanian vapauttamiseksi fasisteilta sotajoukot kulkevat pienen kylän ohi. Siellä leikkivien lasten joukosta pieni poika lähtee ennestään tuntemiensa sotilaiden mukaan. Hänet lähetetään takaisin, mutta hän palaa sinnikkäästi takaisin koska hänellä ei ole muitakaan läheisiä. Rintamalla orpopoika kokee sodan kaikessa julmuudessaan, mutta saa nähdä myös romanialaisjoukkojen voiton fasisteista. ==Rooleissa== ==Vastaanotto== Ohjaajan ensimmäinen pitkä elokuva keräsi kiitoksia ja myönteistä huomiota kansainvälisillä elokuvafestivaaleilla. ==Lähteet== Luokka:Vuoden 1970 elokuvat Luokka:Romanialaiset elokuvat Luokka:Toiseen maailmansotaan pohjautuvat elokuvat
Asuintorni

Asuintorni on nykyään pelkästään asuntoja sisältävä tornitalo eli kapea ja korkea kerrostalo, jossa on tyypillisesti vain yksi porrashuone. Keskiajalla asuintorni oli asuinrakennus, jossa jokaisessa kerroksessa oli vain yksi huone. Tällainen pohjaltaan neliömäinen torni oli osa linnaa tai asuinrakennusta, kuten porvaris- tai talonpoikaistaloa. Asuintornin alaosassa oli varasto, sisäänkäyntikerroksessa oleskelutilat ja yläkerroksessa makuuhuone. Italialaiset aateliset valmistautuivat puolustamaan itseään ja perhettään asuintornista käsin. Asuintornista kehittyi tornilinna, joka on pohjaltaan pyöreä tai neliskulmainen tornillinen linna. Keskiaikaisen linnoituksen ytimenä toimivaa puolustus- ja asuintornia kutsutaan sydäntorniksi. ==Lähteet== Luokka:Tornit
Vermillion

Vermillion on Epican laulaja Simone Simonsin, debyyttisooloalbumi. Se julkaistiin 23. elokuuta 2024. == Kappaleet == == Kokoonpano == * Simone Simons – laulu, sanoitukset, kuorolaulu Muut muusikot * Rob van der Loo – basso, kuorolaulu kappaleessa "R.E.D." * Koen Herfst – rummut * Ben Mathot – viulu * Arjen Lucassen – kitara, syntetisaattori, sävellys, tuottaja, kuorolaulu kappaleessa "R.E.D." * Jurriaan Westerveld – sello * John Jaycee Cuijpers – taustalaulu, kuorolaulu * Alissa White-Gluz – laulu kappaleessa "Cradle to the Grave" * Lori Linstruth – sanoitukset, kuorolaulu kappaleessa "R.E.D." * Mark Jansen – murinalaulu ja kuorolaulu kappaleessa "R.E.D." * Coen Janssen - kuorolaulu kappaleessa "R.E.D." * Isaac Delahaye – kuorolaulu kappaleessa "R.E.D." * Ariën van Weesenbeek – kuorolaulu kappaleessa "R.E.D." * Peter Kettenis – kuorolaulu kappaleessa "R.E.D." * Monique Hooft – kuorolaulu kappaleessa "R.E.D." * Joost van den Broek – kuorolaulu kappaleessa "R.E.D." * Jasper Erkens – kuorolaulu kappaleessa "R.E.D." * Johan van Stratum – kuorolaulu kappaleessa "R.E.D." tuotanto * Joost van den Broek – masterointi == Lähteet == Luokka:Alankomaalaiset sinfoniset metallialbumit Luokka:Vuoden 2024 esikoisalbumit